ਭੰਡਾਲ ਬੇਟ
ਭੰਡਾਲ ਬੇਟ ਕਪੂਰਥਲਾ ਜ਼ਿਲ੍ਹਾ ਦਾ ਵੱਡਾ ਪਿੰਡ ਹੈ। ਇਹ ਪਿੰਡ ਕਪੂਰਥਲਾ ਤੋਂ 13 ਕਿਲੋਮੀਟਰ, ਢਿਲਵਾਂ ਤੋਂ 7 ਕਿਲੋਮੀਟਰ ਤੇ ਉਚੇ ਤੋਂ 5 ਕੁ ਕਿਲੋਮੀਟਰ ਦੀ ਦੂਰੀ ’ਤੇ ਬਿਆਸ ਦਰਿਆ ਦੇ ਕੰਢੇ ਵਸਿਆ ਹੋਇਆ ਹੈ। ਪਿੰਡ ਭੰਡਾਲ ਬੇਟ ਦੀ ਅਬਾਦੀ ਤਿੰਨ ਹਜ਼ਾਰ ਦੇ ਨੇੜੇ ਹੈ। ਪਿੰਡ ਦੀ ਸ਼ਾਖਰਤਾ ਦਰ 76.45 ਫ਼ੀਸਦੀ ਹੈ। ਪਿੰਡ ਨੂੰ ਪੰਜ ਪੱਤੀਆਂ ਵਿੱਚ ਵੰਡਿਆ ਹੋਇਆ ਹੈ। ਹਰੇ ਪੱਤੀ ਦਾ ਆਪਣਾ ਗੁਰਦੁਆਰਾ ਸਾਹਿਬ ਹੈ। ਬਾਬਾ ਸ਼ਾਹ ਅਨਾਇਤ ਅਲੀ ਦੀ ਦਰਗਾਹ ਪਿੰਡ ਨੂੰ ਹੜ੍ਹਾਂ ਦੀ ਤਬਾਹੀ ਨੇ ਝੰਬਿਆ ਹੋਇਆ ਸੀ। ਕਰੀਬ 1965 ਵਿੱਚ ਉਦੋਂ ਦੇ ਮੁੱਖ ਮੰਤਰੀ ਪ੍ਰਤਾਪ ਸਿੰਘ ਕੈਰੋਂ ਵੱਲੋਂ ਬਣਵਾਏ ਧੁੱਸੀ ਬੰਨ੍ਹ ਨੇ ਭੰਡਾਲ ਬੇਟ ਵਾਸੀਆਂ ਨੂੰ ਕਾਫ਼ੀ ਰਾਹਤ ਦਿੱਤੀ ਸੀ।